Neauglīgā jumtauza
Neauglīgā jumtauza (latīņu: Anisantha sterilis) ir graudzāļu dzimtas suga. Tā sākotnēji bija Viduseiropas, Vidusjūras reģiona un Rietumāzijas suga, kas vēlāk plaši ieviesās Eiropā un citos kontinentos. Eiropas ziemeļdaļā, tostarp Latvijā, neauglīgā jumtauza ir rets adventīvs augs. Atsevišķi eksemplāri un nelielas grupas aug uz dzelzceļiem un sausās nezālienēs.